Държавен вестник, бр. 58, 2025 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  58
определено за обслужване на въоръжението, 
бойната и другата техника.
(2) Командирът (началникът) на военното 
формирование при прегледите на въоръже­
нието и ППС проверява и състоянието на 
парковете.
Чл. 467. (1) Към парка, помещенията в него 
и специалните съоръжения се построяват (про­
карват) пътища и подходи, които постоянно 
се поддържат в годност за движение на ППС.
(2) Забранява се движението на ППС в 
района на парка извън пътищата.
(3) На пътищата в парка задължително се 
поставят пътни знаци за посоката и скоростта 
на движение на ППС.
Чл. 468. (1) Пътни превозни средства могат 
да излизат от парка само когато:
1. има утвърдена заявка-нареждане;
2. са технически изправни и са управлявани 
от шофьори (механик-водачи), притежаващи 
свидетелство за управление за съответната 
категория МПС и удостоверение, издадено от 
щаба/управлението на съответната структура, 
с което се разрешава управлението на ППС; 
3. са с оформени пътни листове, подписани 
от заместник-командира на военното форми­
рование по логистиката или друго назначено 
от командира на военното формирование 
длъжностно лице и от началника на КТП.
(2) При превозване на личен състав и 
материални ресурси в колона с повече от 5 
автомобила се назначава старши на колоната. 
(3) Забранява се на водачите да предават 
управлението на числящите им се ППС на 
други лица.
(4) Подготовката на ППС за излизане от 
парка се извършва от техните водачи. 
(5) Контролът за техническото състояние 
на ППС, излизащи от парка, се осъществява 
от началника на КТП или друго, назначено 
за това, длъжностно лице.
(6) Пускането на ППС, непредвидени в 
заявката-нареждане, се разрешава в изклю­
чителни случаи от командира (началника) на 
военното формирование.
(7) В почивните и празничните дни пус­
кането на ППС от парка се ограничава до 
минимум.
Чл. 469. (1) Вътрешният ред и времето за 
работа в парка се обявяват със заповед на 
командира (началника) на военното форми­
рование.
(2) Извън определеното време по ал. 1 
влизането в парка се допуска само с разре­
шение на командира (началника) на военното 
формирование.
(3) За работа и занятие при ППС в парка 
ротите (батареите, звената) се допускат срещу 
представяне на пропуск от офицерския или 
сержантския състав, който ги съпровожда.
(4) Пускането на военнослужещите за рабо­
та по числящата им се техника в периодично 
техническо обслужване (ПТО) се извършва 
със служебните им карти.
(5) За работа по въоръжението и ППС вода­
чите (екипажите) могат да влизат поединично 
в парка с еднократни пропуски, подписани от 
заместник-командира на военното формиро­
вание по логистиката.
(6) Водачите, които трябва да излизат с 
ППС, се допускат в парка след представяне 
на пътен лист/месечна пътна книжка.
(7) До ППС и другата техника, които се 
намират в парка, се допускат само лицата, 
на които те са зачислени.
(8) Лицата, които не са от състава на воен­
ното формирование, се допускат в парка само 
с разрешение на командира (началника) на 
военното формирование, като задължително 
се придружават.
(9) Редът за излизане на ППС и другата 
техника при привеждане в по-висока бойна 
готовност се определя с отделен план.
Чл. 470. (1) Съхранение и раздаване на клю­
човете за стартиране на двигателите на ППС, 
за люковете им, за парковите помещения и 
за вратите на гаражите се извършват по ред, 
който осигурява своевременното излизане на 
ППС от парка и изключва възможността за 
самоволното им използване от личния състав.
(2) Ключовете се съхраняват:
1. за стартиране на двигателите и за люко­
вете на ППС: един комплект при дежурния по 
парк, втори – при дежурния по рота/батарея 
(батальон/дивизион) в запечатан сандък заедно 
с пътните листове, при случай на привеждане 
в по-висока бойна готовност;
2. за парковите помещения и входните 
врати: един комплект при дежурния по парк; 
втори – при оперативния дежурен (дежурния 
по военно формирование) в запечатан сандък.
(3) Забранява се ключовете за стартиране 
на двигателите да се съхраняват от личния 
състав.
Чл. 471. (1) За изпълнението на вътреш­
ната служба в парка се назначават дежурен 
по парк, дневални и механик-водач (водач) 
на дежурния влекач. 
(2) Дневалните по парк изпълняват дежурст­
вото на входа на парка, а по време на рабо­
та – и в района на парка.
(3) Постоянните паркове във военните фор­
мирования може да се охраняват през деня от 
дневални по парк, а през нощта – от караул 
(патрул) и/или чрез предварително изградени 
сигнално-охранителни системи. 
(4) Полевите паркове извън военното 
формирование (по време на занятия, учения, 
мисии и операции) се охраняват денонощно 
от часови (патрулен) съгласно таблицата за